ai4bharat/Pralekha huggingface dataset:
মানবসম্পদবিকাশমন্ত্রক
রাজ্যসভায় আজ ২০২০র ইন্ডিয়ান ইন্সটিটিউট অফ ইনফরর্মেশন টেকনোলজি আইন  বিল পাশ হয়েছে
নয়াদিল্লী, ২২ সেপ্টেম্বর, ২০২০
রাজ্যসভা আজ ইন্ডিয়ান ইন্সটিটিউট অফ ইনফরর্মেশন টেকনোলজি আইন  বিল ২০২০ পাশ করেছে। দেশে তথ্য প্রযুক্তি ক্ষেত্রে বিভিন্ন চ্যালেঞ্জের মোকাবিলায় জ্ঞান অর্জনের জন্য কেন্দ্র ২০১৪ সালে দ্য ইন্ডিয়ান ইন্সটিটিউট অফ ইনফরর্মেশন টেকনোলজি আইন এবং ২০১৭ সালে ইন্ডিয়ান ইন্সটিটিউট অফ ইনফরর্মেশন টেকনোলজি  আইন পাশ করেছিল। ২০২০র ইন্ডিয়ান ইন্সটিটিউট অফ ইনফরর্মেশন টেকনোলজি আইন  বিল লোকসভায় ২০শে মার্চ অনুমোদিত হয়েছে।
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক এই আইন পাশের বিষয়ে প্রধানমন্ত্রী শ্রী নরেন্দ্র মোদীর নেতৃত্বের জন্য তাঁর প্রতি কৃতজ্ঞতা প্রকাশ করেছেন। তিনি উচ্চকক্ষের সদস্যদের এই বিলে সমর্থন করার জন্য ধন্যবাদ জানিয়েছেন।
এই বিল পাশের ফলে সুরাট, ভুপাল, ভাগলপুর, আগরতলা এবং রায়চুড়ের ৫টি আইআইআইটি-তে সরকারী বেসরকারী অংশীদারিত্বের মাধ্যমে কাজের সুযোগ দেওয়া হবে এবং এই প্রতিষ্ঠানগুলিতে বাকি ১৫টি আইআইআই-টির মতোই জাতীয় উৎকর্ষ প্রতিষ্ঠানের মর্যাদা পাবে। এছাড়াও এই প্রতিষ্ঠানগুলি তথ্যপ্রযুক্তির ক্ষেত্রে উন্নত গবেষণা করতে পারবে।
২০টি নতুন আইআইআইটি সরকারি বেসরকারী অংশীদারিত্বে গড়ে তোলার জন্য ২০১০র ২৬শে নভেম্বর কেন্দ্রীয় মন্ত্রিসভা অনুমোদন করেছিল। ১৫টি আইআইআইটি ২০১৭ সালের আইন অনুসারে কাজ করছিল। এখন বাকি ৫টি প্রতিষ্ঠানও একইভাবে কাজ করবে। এই প্রতিষ্ঠানগুলির বি-টেক, এম-টেক অথবা পিএইচটি ডিগ্রি, বিশ্ববিদ্যালয় বা জাতীয় উৎকর্ষ প্রতিষ্ঠানের মতোই সমান মর্যাদা পাবে।
শিল্প এবং অর্থনীতির চাহিদা বৃদ্ধি পাওয়ায় এই প্রতিষ্ঠানগুলি থেকে উত্তীর্ণ ছাত্রছাত্রীরা দক্ষ প্রযুক্তির মানব সম্পদের চাহিদা মেটাতে পারবে। সুরাটের প্রতিষ্ঠানটির জন্য গুজরাট, ভুপালের প্রতিষ্ঠানটির জন্য মধ্যপ্রদেশ, ভাগলপুরের জন্য বিহার, আগরতলার জন্য ত্রিপুরা এবং রায়চুড়ের জন্য কর্ণাটক উপকৃত হবে। প্রতিটি প্রতিষ্ঠান লিঙ্গ, বর্ণ, আর্থ-সামাজিক পরিস্থিতি, ভিন্নভাবে সক্ষম সহ সর্বস্তরের ছাত্রছাত্রীদের জন্য উন্মুক্ত থাকবে।
CG/CB/NS
(Visitor Counter : 141
অর্থমন্ত্রক
শৌচালয় ব্যবহার নিশ্চিত করার লক্ষ্যে সরকারের নতুন কর্মসূচি
নয়াদিল্লি, ১ ফেব্রুয়ারি, ২০২০
খোলা স্থানে শৌচকর্ম বন্ধ করে শৌচালয় ব্যবহার নিশ্চিত করার লক্ষ্যে কেন্দ্রীয় অর্থ এবং কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০২০-২১ অর্থবর্ষের বাজেট পেশ করার সময় বলেন, তরল বর্জ্য এবং অপরিচ্ছন্ন জল ব্যবস্থাপনার লক্ষ্যে আরও কাজ করতে হবে। কঠিন বর্জ্য সংগ্রহ, উৎসে সেগুলির পৃথকীকরণ প্রক্রিয়ার পর তার পুনর্ব্যবহারের ওপর গুরুত্ব আরোপ করতে হবে। এই কারণে ২০২০-২১ অর্থবর্ষে স্বচ্ছ ভারত মিশনে মোট বরাদ্দের পরিমাণ ধরা হয়েছে ১২,৩০০ কোটি টাকা।
শ্রীমতী সীতারমন জানান, ঘরে ঘরে পাইপলাইনের মাধ্যমে জল সরবরাহের উদ্দেশ্যে জল জীবন মিশনের জন্য ৩ লক্ষ ৬০ হাজার কোটি টাকা বরাদ্দের প্রস্তাব এই বাজেটে করা হয়েছে। এর ফলে, স্থানীয় জলের উৎসের ব্যবহারের ওপর গুরুত্ব আরোপ, বৃষ্টির জল সংরক্ষণ এবং জলকে লবণমুক্ত করার উদ্যোগ নেওয়া হবে। ২০২০-২১ অর্থবর্ষে এর জন্য ১১,৫০০ কোটি টাকা অর্থ বরাদ্দের প্রস্তাব করা হয়েছে।
CG/CB/DM
(Visitor Counter : 78
শেল-থুম মন্ত্রালয়
কেপিতেল এক্সপেন্দিচরদা চাওনা ৩৫.৪% হেনগৎলকখি
২০২২-২৩গী কেপেক্স অসি ২০১৯-২০দা ওইরম্বা অদুগী শরুক অনিদগী হেল্লি
ইফেক্তিব কেপিতেল এক্সপেন্দিচর অদু চাওরাক্না লুপা কোতি লাখ ১০.৬৮ ওইগনি
গ্রীন ইনফ্রাস্ত্রকচরগীদমক সোভরিন্দ গ্রীন বোন্দশিংনা রিসোর্সশিং তাশিল্লগনি
“য়ুনিয়ন বজেৎতা কেপিতেল এক্সপেন্দিচরগীদমক থাদখিবা শেনফম অদু ৱাংখৎলক্তুনা চৎলিবা চহি অসিদা লুপা কোতি লাখ ৫.৫৪ ওইরম্বদগী ২০২২-২৩দা লুপা কোতি ৭.৫০ ওইরক্তুনা চাদা ৩৫.৪ হেনগৎলক্লি”, হায়না ঙসি মফম অসিদা পার্লিয়ামেন্তদা শেল-থুম অমদি কোর্পোরেৎ এফিয়র্সকী কেন্দ্র মন্ত্রী শ্রীমতি নির্মলা সিতারামননা মহাক্কী বজেৎ স্পীচ পীবদা ফোংদোকখিবনি৷
য়ুনিয়ন বজেৎ ২০২২-২৩ পুথোক্লদুনা, কেপিতেল এক্সপেন্দিচর অসি ২০১৯-২০দা ওইরম্বা অদুদগী শরুক ২.২ হেন্না হেনগৎলকখ্রে অমদি মদু ২০২২-২৩দা লৈগদৌরিবা জি.দি.পি. ২.৯% ওইগনি হায়না মহাক্না ফোংদোকখি৷ ইনবেস্তমেন্তগী অচুম্বা সাইকলদা পব্লিক ইনবেস্তমেন্তদগী হৌরগা ক্রাউদ-ইন প্রাইভেৎ ইনবেস্তমেন্ত দরকার ওইরি৷ প্রাইভেৎ ইনবেস্তমেন্তগী পোতেন্সিয়েল হেনগৎনবা প্রাইভেৎ ইনবেস্তমেন্তবু সপোর্ত তৌবিবা অমদি ইকোনোমীগী তঙাই ফদবশিং অদুদা সপোর্ত তৌবা দরকার ওইরক্লিবা অসিগীদমক, ২০২২-২৩দা পব্লিক ইনবেস্তমেন্তনা মখাতানা ইনবেস্তমেন্ত অমদি দিমান্দদা লমজিংনবা অমসুং হেনগৎহন্নবা হোৎনগদবনি৷
ইফেক্তিব কেপিতেল এক্সপেন্দিচর:
রাজ্যশিংদা ফংহল্লিবা গ্রান্ত-ইন-এইদকী খুৎথাংদা কেপিতেল এসেতশিং শেম্নবগীদমক লৈরিবা প্রোভিজনগা লোইননা ইনবেস্তমেন্ত অদু পুন্না পাদুনা, ২০২২-২৩দা কেন্দ্র সরকারগী ‘ইফেক্তিব কেপিতেল এক্সপেন্দিচর’ অদু চাওরাক্না লুপা কোতি লাখ ১০.৬৮নি, মসি জি.দি.পি.গী চাদা ৪.১গী চাংনি হায়না মন্ত্রীনা অসিনা ফোংদোকখি৷
গ্রীন বোন্দশিং:
২০২২-২৩দা লৈরিবা সরকারগী অপুনবা মার্কেৎ বোরোইংগী শরুক অমা ওইনা, গ্রীন ইনফ্রাস্ত্রকচরগীদমক রিসোর্সশিং তাশিন্নবা সোভরিন্দ গ্রীন বোন্দশিং ইসু তৌরগনি হায়না শ্রীমতি সিতারামননা লাওথোকখি৷ প্রোসীদশিং অসি পব্লিক সেক্তর প্রোজেক্তশিংদা দিপ্লোই তৌরগনি, মসিনা ইকোনোমীগী কার্বোন ইন্তেন্সিতী হন্থহনবদা মতেং পাংলগনি৷
কেপিতেল ইনবেস্তমেন্তনা থবক্কী খুদোংচাবশিং ফংহনবদা মতেং পাংদুনা, অচৌবা ইন্দস্ত্রীশিং অমদি এম.এস.এম.ই.শিংদগী পুথোক্লিবা ইনপ্যুতশিংগী দিমান্দ হেনগৎহন্দুনা অমদি হেন্না ফবা এগ্রী-ইনফ্রাস্ত্রকচরগী খুৎথাংদা লৌমীশিংবু মতেং পাংদুনা ইকোনোমিক রিবাইবেল খোংলৈ থুনা লৈহন্নবদা অমদি পুনশিন্নবদা লৌরিবা থৌদাং অদু শেল-থুম মন্ত্রী অসিনা পনখি৷
শিল্পওবাণিজ্যমন্ত্রক
দেশে বার্ষিক মুদ্রাস্ফীতির হার হ্রাস পেয়েছে উল্লেখযোগ্যভাবে
সেপ্টেম্বরে মুদ্রাস্ফীতির হার ছিল ১০.৭০ শতাংশ, অক্টোবরে তা নেমে এসেছে ৮.৩৯ শতাংশে
নয়াদিল্লি, ১৪ নভেম্বর, ২০২২
দেশে মুদ্রাস্ফীতির বার্ষিক হার সেপ্টেম্বর ২০২২ – এর তুলনায় উল্লেখযোগ্যভাবে হ্রাস পেয়েছে অক্টোবর ২০২২ – এ। এ বছর সেপ্টেম্বর মাসে মুদ্রাস্ফীতির হার যেখানে ছিল ১০.৭০ শতাংশ, অক্টোবরে তা হ্রাস পেয়ে দাঁড়িয়েছে ৮.৩৯ শতাংশে। সর্বভারতীয় পাইকারি মূল্য সূচকের নিরিখে মুদ্রাস্ফীতির এই হার পরিলক্ষিত হয়েছে। মূলত, খনিজ তেল, সাধারণ ধাতু ও ধাতু নির্মিত উৎপাদন, বস্ত্র, অন্যান্য অধাতু থেকে উৎপাদিত খনিজ পদার্থ ও খনিজ উৎপাদনের মূল্য হ্রাসের কারণে মুদ্রাস্ফীতির হার কমে আসার প্রবণতা লক্ষ্য করা গেছে।
অক্টোবর মাসে পাইকারি মূল্য সূচক ছিল ০.২৬ শতাংশ। গত ছয় মাসে প্রাপ্ত তথ্যানুযায়ী এ বছর মে মাসে পাইকারি মূল্য সূচক ছিল ১.৭৭ শতাংশ। আলোচ্য বছরের সেপ্টেম্বরের পূর্ববর্তী তিন মাসে অর্থাৎ জুন, জুলাই ও অগাস্টে সূচক পরিলক্ষিত হয়, যথাক্রমে ০.২৬, -০.৯ ও -০.৫২ শতাংশ। অন্যদিকে, এ বছর সেপ্টেম্বর মাসে পাইকারি মূল্য সূচকের হার ছিল -০.৭২।
PG/SKD/SB
(Visitor Counter : 82
প্রধানমন্ত্রীরদপ্তর
বিশিষ্ট শিল্পপতি শ্রী রাহুল বাজাজের প্রয়াণে প্রধানমন্ত্রীর শোকপ্রকাশ
নতুন দিল্লি, ১২ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট শিল্পপতি শ্রী রাহুল বাজাজের প্রয়াণে গভীর শোকপ্রকাশ করেছেন।
এক ট্যুইটে প্রধানমন্ত্রী বলেছেন, "শিল্প ও বাণিজ্য জগতে অসামান্য অবদানের জন্য শ্রী রাহুল বাজাজ জী চিরস্মরণীয় হয়ে থাকবেন। ব্যবসা বাণিজ্যের পাশাপাশি সমাজ সেবার প্রতিও ছিল তাঁর গভীর আগ্রহ। তিনি ছিলেন অত্যন্ত সদালাপী ব্যক্তিত্ব। তাঁর প্রয়াণে ব্যাথিত। তাঁর পরিবার ও বন্ধুদের প্রতি সমবেদনা। ওম শান্তি।"
CG/BD/AS/
(
প্রধানমন্ত্রীরদপ্তর
প্রধানমন্ত্রী শহীদ দিবসে কলকাতায় ভিক্টোরিয়া মেমোরিয়াল হলে বিপ্লবী ভারত গ্যালারির উদ্বোধন করবেন
এই গ্যালারিতে স্বাধীনতা সংগ্রামে বিপ্লবীদের অবদান তুলে ধরা হবে
এই গ্যালারিতে ১৯৪৭ সাল পর্যন্ত সমস্ত ঘটনার এক সর্বাঙ্গীন রূপ ফুটে উঠবে
নয়াদিল্লি, ২২ মার্চ, ২০২২
শহীদ দিবস উপলক্ষে প্রধানমন্ত্রী শ্রী নরেন্দ্র মোদী আগামীকাল  সন্ধ্যা ৬টায় ভিডিও কনফারেন্সের মাধ্যমে কলকাতায় ভিক্টোরিয়া মেমোরিয়াল হলে বিপ্লবী ভারত গ্যালারির উদ্বোধন করবেন। এই উপলক্ষে তিনি এক সমাবেশে ভাষণ দেবেন।
এই গ্যালারিতে স্বাধীনতা সংগ্রামে বিপ্লবীদের অবদান এবং ব্রিটিশ ঔপনিবেশিক শাসনের বিরুদ্ধে তাঁদের সশস্ত্র প্রতিরোধের বিভিন্ন ঘটনা ফুটে উঠবে। স্বাধীনতা সংগ্রামের মূল ধারার সঙ্গে যুক্ত ঘটনাগুলি তুলে ধরার ক্ষেত্রে এরকম বিষয় আগে কখনো যথাযথ স্থান পায়নি। নতুন এই গ্যালারির উদ্দেশ্যই হল ১৯৪৭ পর্যন্ত সমগ্র ঘটনার এক সর্বাঙ্গীন রূপ এবং বিপ্লবীরা যে গুরুত্বপূর্ণ ভূমিকা পালন করেছেন, তা তুলে ধরা।
বিপ্লবী ভারত গ্যালারিতে রাজনৈতিক ও বিচক্ষণতার নানাদিক তুলে ধরা হয়েছে, যা বিপ্লবী আন্দোলনকে অনুপ্রাণিত করেছে। গ্যালারিতে বিপ্লবী আন্দোলনের সূচনা, বিপ্লবী নেতৃবৃন্দের উদ্যোগে গঠিত সংগঠন, আন্দোলনের বিস্তার, ইন্ডিয়ান ন্যাশনাল আর্মি গঠন, নৌ-বিদ্রোহের অবদান প্রভৃতি তুলে ধরা হয়েছে।
CG/BD/SB
(
স্বাস্থ্যওপরিবারকল্যাণমন্ত্রক
ভারতে লাগাতার ৪৪ দিন দৈনিক সুস্থতার সংখ্যা নতুন করে আক্রান্তের তুলনায় বেশি রয়েছে
সুস্পষ্টভাবে করোনায় আক্রান্তের সংখ্যা ৪.৬৫ লক্ষের নিচে
নয়াদিল্লি, ১৬ নভেম্বর, ২০২০
ভারতে লাগাতার ৪৪ দিন দৈনিক ভিত্তিতে নতুন করে আক্রান্তের তুলনায় সুস্থতার সংখ্যা বেশি থাকার প্রবণতা অটুট রয়েছে। দেশে গত ২৪ ঘন্টায় ৪৩,৮৫১ জন করোনা রোগী আরোগ্য লাভ করেছেন। অন্যদিকে, নতুন করে আক্রান্তের সংখ্যা ৩০,৫৪৮। দৈনিক ভিত্তিতে সুস্থতা ও আক্রান্তের সংখ্যার এই ফারাক ১৩,৩০৩। এর ফলে, সুস্পষ্টভাবে করোনায় আক্রান্তের সংখ্যা আরও কমে হয়েছে ৪ লক্ষ ৬৫ হাজার ৪৭৮।
দেশে দৈনিক ভিত্তিতে আক্রান্তের সংখ্যা রেকর্ড ৩০,৫৪৮-এ নেমে এসেছে। অন্যদিকে, ইউরোপ ও আমেরিকায় দৈনিক ভিত্তিতে আক্রান্তের সংখ্যা ক্রমশ বাড়ছে। সরকারের একাধিক প্রয়াস গ্রহণের ফলে এবং অধিক সংখ্যা নমুনা পরীক্ষার দরুণ আক্রান্তের সংখ্যা লাগাতার হ্রাস পাচ্ছে। এর ফলে, সুস্থতার সংখ্যাও ক্রমশ বাড়ছে। দেশে আজ সুস্থতার হার আরও বেড়ে হয়েছে ৯৩.২৭ শতাংশ। একইভাবে, সুস্থতার মোট সংখ্যা বেড়ে হয়েছে ৮২ লক্ষ ৪৯ হাজার ৫৭৯।
১০টি রাজ্য ও কেন্দ্রশাসিত অঞ্চলে গত ২৪ ঘন্টায় সুস্থতার হার দাঁড়িয়েছে ৭৮.৫৯ শতাংশে। দিল্লি থেকেই সর্বাধিক ৭,৬০৬ জন আরোগ্য লাভ করেছেন। কেরল থেকে আরোগ্য লাভের সংখ্যা ৬,৬৮৪। পশ্চিমবঙ্গে সুস্থ হয়েছেন ৪,৪৮০ জন।
নতুন করে আক্রান্তদের ৭৬.৬৩ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৪,৫১৮ জন নতুন করে করোনায় আক্রান্ত হয়েছেন। দিল্লি থেকে রবিবার ৩,২৩৫ জনের আক্রান্তের খবর মিলেছে। পশ্চিমবঙ্গ থেকে আক্রান্ত হয়েছেন ৩,০৫৩ জন।
দেশে করোনাজনিত কারণে সদ্য মৃত্যুর ৭৮.৮৫ শতাংশই ঘটেছে ১০টি রাজ্য ও কেন্দ্রশাসিত অঞ্চলে। কেবল দিল্লি থেকেই ৯৫ জনের মৃত্যুর খবর মিলেছে। মহারাষ্ট্র থেকে মারা গেছেন ৬০ জন।
১৪টি রাজ্য ও কেন্দ্রশাসিত অঞ্চলে প্রতি ১০ লক্ষে মৃত্যুর সংখ্যা জাতীয় গড় ৯৪-এর তুলনায় বেশি। অন্যদিকে, ১৩টি রাজ্য ও কেন্দ্রশাসিত অঞ্চলে করোনাজনিত কারণে মৃত্যু হার জাতীয় গড়ের তুলনায় বেশি।
কেন্দ্রীয় সরকার আইসিইউ-তে থাকা সঙ্কটাপন্ন রোগীদের উপযুক্ত চিকিৎসায় রাজ্য ও কেন্দ্রশাসিত অঞ্চলগুলির সঙ্গে ঘনিষ্ঠ সমন্বয় বজায় রেখে কাজ করছে। বিভিন্ন রাজ্য ও কেন্দ্রশাসিত অঞ্চলে কোভিড পরিস্থিতি খতিয়ে দেখার জন্য মাল্টি-ডিসিপ্লিনারি কেন্দ্রীয় দল মোতায়েন করা হয়েছে। রাজ্য ও কেন্দ্রশাসিত অঞ্চলগুলি নিয়মিতভাবে জনস্বাস্থ্য পরিস্থিতির ওপর নজর রাখতে উচ্চপর্যায়ের বৈঠক করছে।
প্রধানমন্ত্রীরদপ্তর
অধ্যাপক ভিম সিং-এর প্রয়াণে প্রধানমন্ত্রীর শোকপ্রকাশ
নয়াদিল্লী, ৩১ মে, ২০২২
অধ্যাপক ভিম সিং-এর প্রয়াণে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন।
শ্রী মোদী বলেছেন, একেবারে তৃণমূল স্তরের নেতা হিসেবে অধ্যাপক ভিম সিং-জি স্মরণীয় হয়ে থাকবেন, যিনি জম্মু ও কাশ্মীরের কল্যাণে জীবন উৎসর্গ করেছিলেন।
এক ট্যুইটে প্রধানমন্ত্রী বলেছেন, “একেবারে তৃণমূল স্তরের নেতা হিসেবে অধ্যাপক ভিম সিং-জি স্মরণীয় হয়ে থাকবেন, যিনি জম্মু ও কাশ্মীরের কল্যাণে জীবন উৎসর্গ করেছিলেন। তিনি ছিলেন অত্যন্ত বিদ্বান ও বিচক্ষণ ব্যক্তিত্ব। তাঁর সঙ্গে সাক্ষাতের কথা আমি সর্বদাই স্মরণ করব। তাঁর প্রয়াণে অত্যন্ত ব্যাথিত। তাঁর পরিবার ও অনুগামীদের প্রতি সমবেদনা। ওম শান্তি।”
CG/BD/NS
(
প্রতিরক্ষামন্ত্রক
কর্পোরেট চাকরিতে প্রাক্তন অগ্নিবীরদের জন্য সংরক্ষণ নিয়ে প্রতিরক্ষা মন্ত্রক আলোচনা করেছে ভারতের প্রতিরক্ষা শিল্পের সঙ্গে
নয়াদিল্লি, ১ ডিসেম্বর ২০২২
প্রতিরক্ষা মন্ত্রক আজ সোসাইটি অফ ইন্ডিয়ান ডিফেন্স ম্যানুফ্যাকচারার্স-এর আওতায় থাকা ভারতীয় প্রতিরক্ষা শিল্পের প্রতিনিধিদের সঙ্গে একটি আলোচনার আয়োজন করে। কোম্পানিগুলির নিয়োগ নীতিতে প্রাক্তন অগ্নিবীরদের জন্য কর্মসংস্থানের সুবিধা রাখার বিষয়ে আলোচনা হয়। আলোচনা পৌরহিত্য করেন প্রতিরক্ষা সচিব শ্রী গিরিধর আরামানে। এল অ্যান্ড টি, আদানি ডিফেন্স লিমিটেড, টাটা অ্যাডভান্সড সিস্টেমস লিমিটেড, অশোক লেল্যান্ড সহ প্রধান ভারতীয় প্রতিরক্ষা শিল্পের উচ্চপদস্থ আধিকারিক এবং অন্যরা আলোচনায় অংশ নেন।
প্রতিরক্ষা সচিব বলেন, দেশ গঠনের বিভিন্ন ক্ষেত্রে সশস্ত্র বাহিনী থেকে অবসর গ্রহণের পর অত্যন্ত নিবেদিত প্রাণ এবং শৃঙ্খলাপরায়ণ যুবাদের কর্মসংস্থান করার লক্ষ্যে অগ্নিবীরদের দক্ষতাকে সঠিক উপায়ে ব্যবহার করার উদ্যোগ নিয়েছে সরকার। সশস্ত্র বাহিনীতে থাকাকালীন অগ্নিবীরদের অর্জিত দক্ষতা অত্যন্ত উচ্চমানের কুশল ও পেশাদারী কর্মী বাহিনী তৈরি করতে সাহায্য করবে। শিল্পের পক্ষে এই কর্মী বাহিনী অত্যন্ত ফলপ্রসূ এবং উৎপাদনশীল হবে।
ঐসব কোম্পানির পদস্থ আধিকারিকরা এই উদ্যোগে তাঁদের অকুন্ঠ সমর্থন জানান এবং সশস্ত্র বাহিনীতে থাকার মেয়াদ শেষ হওয়ার পর প্রথম ব্যাচের অগ্নিবীরদের নিয়োগ করার ব্যাপারে আগ্রহ প্রকাশ করেন। তাঁরা আশ্বাস দেন যে দক্ষতার ভিত্তিতে তাঁদের নিয়োগ নীতিতে অগ্নিবীরদের জন্য উপযুক্ত সংস্থান রাখা হবে। অগ্নিবীরদের অর্জিত দক্ষতার সঙ্গে শিল্পের প্রয়োজনের সামঞ্জস্য রাখার বিষয়েও আলোচনা হয়।
প্রতিরক্ষা সচিব অংশগ্রহণকারীদের উৎসাহব্যঞ্জক জবাবে ভারতীয় প্রতিরক্ষা উৎপাদকদের যথাশীঘ্র সম্ভব এই বিষয়ে সিদ্ধান্ত নিয়ে নীতি ঘোষণা করার আর্জি জানান।
PG/AP/DM/
(Visitor Counter : 75
প্রতিরক্ষামন্ত্রক
ফিল্ড মার্শাল এসএইচএফজে মানেকশ-র দ্বাদশ মৃত্যুবার্ষিকীতে প্রেস বিজ্ঞপ্তি
নয়াদিল্লী, ২৮ জুন, ২০২০
ওয়েলিংটনের ডিফেন্স সার্ভিসেস স্টাফ কলেজ ২৭শে জুন উধাগামন্ডলমে পার্শী জোরাথ্রাসিয়ান সমাধিক্ষেত্রে ফিল্ড মার্শাল এসএইচএফজে মানেকশ-র দ্বাদশ মৃত্যুবার্ষিকী উপলক্ষ্যে এক স্মরণসভার আয়োজন করে।
ফিল্ড মার্শাল এসএইচএফজে মানেকশ ১৯১৪ সালের তেশরা এপ্রিল অমৃতসরে জন্মগ্রহণ করেন। সামরিক বাহিনীতে চার দশক ধরে তাঁর উজ্জ্বল উপস্থিতি অনুভব করা গেছে। দ্বিতীয় বিশ্বযুদ্ধে বার্মাতে তিনি গুরুতর আহত হয়েছিলেন। ১৯৪৭এ সামরিক বাহিনীর নির্দেশালয়ে তিনি দেশ বিভাগ এবং পরবর্তীতে জম্মু-কাশ্মীরে অভিযানে সক্রিয় ভূমিকা নেন। ১৯৬৯এ ফিল্ড মার্শাল এসএইচএফজে মানেকশ সেনাবাহিনীর প্রধানের দায়িত্ব গ্রহণ করেন। তিনি সফলভাবে ১৯৭১ সালে বাংলাদেশের মুক্তিযুদ্ধে ভারতীয় সেনাবাহিনীকে নেতৃত্ব দিয়েছিলেন। তাঁর কাজের স্বীকৃতি স্বরূপ ১৯৭২এ তাঁকে পদ্মবিভূষণে সম্মানিত করা হয়। ১৯৭৩এর ১৫ই জানুয়ারী ফিল্ড মার্শাল পদে তিনি দায়িত্ব গ্রহণ করেন। ২০০৮এর ২৭শে জুন তিনি শেষ নিঃশ্বাস ত্যাগ করেন।
ফিল্ড মার্শাল এসএইচএফজে মানেকশ তাঁর সক্রিয় কর্মজীবন শেষে ওয়েলিংটনে বসবাস শুরু করেন। নীলগিরি অঞ্চল এবং স্থানীয় জনসাধারণের সঙ্গে তাঁর বিশেষ সম্পর্ক ছিল। ফিল্ড মার্শালের পরামর্শক্রমে স্থানীয় একটি অসরকারী সংগঠনের সাহায্যে ডিফেন্স সার্ভিসেস স্টাফ কলেজ ওই এলাকার মানুষদের মধ্যে অত্যাবশ্যক পণ্য সামগ্রী সরবরাহ করত।
(CG/CB/NS
প্রধানমন্ত্রীরদপ্তর
মহীশূরু ও ধানবাদে দুর্ঘটনায় প্রাণহানির জন্য প্রধানমন্ত্রীর শোক প্রকাশ
পিএমএনআরএফ থেকে ক্ষতিপূরণ ঘোষণা
নয়াদিল্লি, ২৯ মে, ২০২৩
প্রধানমন্ত্রী শ্রী নরেন্দ্র মোদী মহীশূরু ও ধানবাদে দুর্ঘটনায় প্রাণহানির জন্য গভীর শোক প্রকাশ করেছেন। শ্রী মোদী ক্ষতিগ্রস্তদের পিএমএনআরএফ থেকে আর্থিক সাহায্যের কথা ঘোষণা করেছেন।
প্রধানমন্ত্রীর কার্যালয় থেকে এক ট্যুইটে বলা হয়েছে;
“কর্ণাটকের মহীশূরে মর্মান্তিক দুর্ঘটনায় গভীরভাবে শোকাহত। যাঁরা তাঁদের প্রিয়জনকে হারিয়েছেন তাঁদের পরিবারের প্রতি আমার সমবেদনা। যাঁরা আহত হয়েছেন তাঁদের দ্রুত আরোগ্য কামনা করছি : প্রধানমন্ত্রী।”
“ধানবাদে একটি দুর্ঘটনায় প্রাণহানির ঘটনা অত্যন্ত দুঃখজনক। শোকাহত পরিবারের প্রতি আমার গভীর সমবেদনা। আহতদের দ্রুত আরোগ্যের প্রার্থনা করছি : প্রধানমন্ত্রী।”
“মহীশূর ও ধানবাদে দুর্ঘটনায় যাঁরা প্রাণ হারিয়েছেন তাঁদের নিকটাত্মীয়দের জন্য পিএমএনআরএফ থেকে ২ লক্ষ টাকা করে আর্থিক সাহায্যের কথা ঘোষণা করেছেন প্রধানমন্ত্রী। যাঁরা আহত হয়েছেন তাঁদের ৫০ হাজার টাকা করে দেওয়া হবে।”
(CG/SS/NS
যোগাযোগওতথ্যপ্রযুক্তিমন্ত্রক
আন্তর্জাতিক ব্যাঘ্র দিবস উপলক্ষে পশ্চিমবঙ্গ পোস্টাল শাখা বিশেষ কভার প্রকাশ করেছে
কলকাতা, ২৯ জুলাই, ২০২২
আন্তর্জাতিক ব্যাঘ্র দিবস উপলক্ষে কলকাতায় আজ ভারতীয় ডাক বিভাগের পশ্চিমবঙ্গ শাখা একটি বিশেষ কভার প্রকাশ করেছে। দেশে ব্যাঘ্র সংরক্ষণে উৎসাহ দিতেই এই উদ্যোগ। ২৫ টাকা মূল্যে জনগণ এটি কিনতে পারবেন। ১ হাজারটি এ ধরনের কভার ছাপানো হয়েছে।
পশ্চিমবঙ্গ শাখার প্রধান পোস্ট মাস্টার জেনারেল শ্রীমতী জে চারুকেশি বলেন, ব্যাঘ্র সংরক্ষণে সচেতনতা বাড়াতে ডাক বিভাগের তরফে এই উদ্যোগ নেওয়া হয়েছে। এই কভারে সুন্দরবনের বাঘের ছবি রয়েছে।
পশ্চিমবঙ্গ সরকারের বন সংরক্ষণ বিভাগের প্রধান সচিব ডঃ জোশ টি ম্যাথু বলেন, ঔপনিবেশিক শাসনকালের তুলনায় স্বাধীনতার পর বাঘের সংখ্যা কমেছিল। ১৯৭৩ সালে দেশে যেখানে মাত্র ৯টি ব্যাঘ্র সংরক্ষণ কেন্দ্র ছিল, বর্তমানে তা বেড়ে হয়েছে ৫২। এর ফলে, বাঘের সংখ্যা বাড়ছে।
অনুষ্ঠানে ৬টি ছবির পোস্ট কার্ডও প্রকাশ করা হয়। অনুষ্ঠানে উপস্থিত ছিলেন কলকাতার পোস্ট মাস্টার জেনারেল শ্রী নীরজ কুমার, সুন্দরবনের বন সংরক্ষণ বিভাগের প্রধান শ্রী তাপস দাস এবং সুন্দরবন জীব বৈচিত্র্য রক্ষা বিষয়ক মহানির্দেশক শ্রী রাজেশ কুমার।
PG/PM/SB
(Visitor Counter : 31
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৩ অক্টোবর, ২০২১
জাতীয় টিকাকরণ অভিযানের আওতায় এখনও পর্যন্ত ১০১ কোটি ৩০ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১৬ হাজার ৩২৬
জাতীয় স্তরে বর্তমানে সুস্থতার হার ৯৮.১৬ শতাংশ, যা ২০২০-র মার্চ থেকে সর্বাধিক
দেশে গত ২৪ ঘন্টায় সুস্থতার সংখ্যা ১৭ হাজার ৬৭৭, এর ফলে মোট সুস্থতার সংখ্যা বেড়ে ৩ কোটি ৩৫ লক্ষ ৩২ হাজার ১২৬
দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ১ শতাংশের নিচে নেমে বর্তমানে এই হার ০.৫১ শতাংশ; ২০২০-র মার্চ থেকে এযাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৭৩ হাজার ৭২৮, যা ২৩৩ দিনে সর্বনিম্ন
সাপ্তাহিক ভিত্তিতে আক্রান্তের হার ১.২৪ শতাংশ, যা গত ২৯ দিন ২ শতাংশের নিচে
দৈনিক ভিত্তিতে আক্রান্তের হার ১.২০ শতাংশ, যা গত ১৯ দিন ২ শতাংশের নিচে
এখনও পর্যন্ত মোট নমুনা পরীক্ষার সংখ্যা ৫৯ কোটি ৮৪ লক্ষ
CG/BD/AS/
(Visitor Counter : 106
প্রধানমন্ত্রীরদপ্তর
প্রাক্তন প্রধানমন্ত্রী চন্দ্র শেখরের জন্মবার্ষিকীতে তাঁর স্মৃতিতে শ্রদ্ধা জ্ঞাপন প্রধানমন্ত্রীর
নয়াদিল্লি, ১৭ এপ্রিল, ২০২৩
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী চন্দ্র শেখরের জন্মবার্ষিকীতে তাঁর স্মৃতিতে শ্রদ্ধা জ্ঞাপন করেছেন।
প্রধানমন্ত্রী তাঁর ট্যুইটে বলেন;
“প্রাক্তন প্রধানমন্ত্রী চন্দ্র শেখরের জন্মবার্ষিকীতে তাঁর স্মৃতিতে শ্রদ্ধা জানাই। দেশের প্রতি তাঁর বিশেষ অবদান রয়েছে। রাজনৈতিক ক্ষেত্রেও তাঁর ব্যাপক ভূমিকা ছিল। দারিদ্র দূরীকরণে ও সমাজ সেবায় তিনি নিরন্তর কাজ করেছেন।”
PG/PM/NS
(
কেন্দ্রীয়মন্ত্রিসভা
পর্যটন ক্ষেত্রে ভারত ও বুলগেরিয়ার মধ্যে সহযোগিতা বাড়ানোর তাগিদে মউ স্বাক্ষরে অনুমোদন দিল কেন্দ্রীয় মন্ত্রিসভা
নয়াদিল্লি, ২৯ আগস্ট, ২০১৮
পর্যটনে সহযোগিতা সম্প্রসারণ করতে ভারত ও বুলগেরিয়ার মধ্যে সমঝোতাপত্র স্বাক্ষরের বিষয়টি অনুমোদন করেন কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে আজ মন্ত্রিসভার বৈঠকটি হয়।
প্রসঙ্গত, উল্লিখিত দু’দেশের মধ্যে পর্যটনে উৎসাহ দিতে সমঝোতাপত্রটি স্বাক্ষরিত হয়েছিল। সমঝোতাপত্র স্বাক্ষরের অন্যান্য গুরুত্বপূর্ণ লক্ষ্যগুলির মধ্যে রয়েছে পর্যটন সংক্রান্ত তথ্য দু’দেশের মধ্যে বিনিময় করা, পর্যটনের সঙ্গে যুক্ত হোটেল এবং ট্যুর অপারেটর সহ অন্যান্য অংশীদারদের মধ্যে সহযোগিতা বাড়ানো, মানবসম্পদ উন্নয়নের সহযোগিতার জন্য বিনিময় কর্মসূচি শুরু করা, দু’দেশের ট্যুর অপারেটর এবং অন্যান্য মতামতদাতাদের মধ্যে বিনিময় সফর ত্বরান্বিত করা যাতে দ্বিপাক্ষিক পর্যটন আরও গুরুত্ব পায়। নিরাপদ, সম্মানীয় এবং ধারাবাহিক পর্যটন ত্বরান্বিত করা প্রমুখ।
উল্লেখ্য, ১৯৯৪-এর মে মাসের ২৬ তারিখ পর্যটন ক্ষেত্রে ভারত ও বুলগেরিয়ার মধ্যে সহযোগিতার একটি চুক্তি স্বাক্ষরিত হয়।
CG/SSS/DM/…
(Visitor Counter : 78
নতুনওপুনর্নবীকরণযোগ্যজ্বালানিমন্ত্রক
নবীন ও পুনর্নবীকরণযোগ্য শক্তি ক্ষেত্রের সাফল্য নিয়ে একগুচ্ছ ওয়েবিনার : ভারত কা অম্রুত মহোৎসব
নয়াদিল্লি, ১৫ জুন, ২০২১
ভারতের স্বাধীনতার ৭৫তম বার্ষিকী উদযাপনের অঙ্গ হিসাবে ভারত সরকার ভারত কা অম্রুত মহোৎসব কর্মসূচির আয়োজন করছে। এই কর্মসূচির মাধ্যমে ৭৫ বছরে ভারতের সাফল্যগুলি জনসমক্ষে তুলে ধরা হচ্ছে। কেন্দ্রীয় নবীন ও পুনর্নবীকরণযোগ্য শক্তি মন্ত্রক ভারত কা অম্রুত মহোৎসবের অঙ্গ হিসাবে পুনর্নবীকরণযোগ্য শক্তি ক্ষেত্রের সাফল্যগুলি নিয়ে একগুচ্ছ ওয়েবিনারের আয়োজন করছে। গত ১৫ মার্চ থেকে এই ওয়েবিনার শুরু হয়েছে এবং চলবে আগামী ৭৫ সপ্তাহ ধরে।
মন্ত্রকের পক্ষ থেকে দেশে সৌরবিদ্যুৎ পার্ক গড়ে তোলার কাজের অগ্রগতি নিয়ে আলোচনার জন্য গত পয়লা এপ্রিল ভারতে সৌরপার্ক শীর্ষক ওয়েবিনারের আয়োজন করে। এই ওয়েবিনারে প্রায় ৩৫০ জন অংশ নেন। জৈব গ্যাস উৎপাদক ও এ ধরনের গ্যাস উৎপাদক সংস্থাগুলিকে নিয়ে গত ১২ এপ্রিল আরও একটি মতবিনিময়মূলক ওয়েবিনারের আয়োজন করা হয়। ওয়েবিনারে জৈব গ্যাস ক্ষেত্রে নতুন প্রযুক্তির প্রয়োগ তথা বিভিন্ন চ্যালেঞ্জের সমাধানের পন্থা-পদ্ধতি খুঁজে বের করা নিয়ে আলোচনা হয়। ওয়েবিনারে আলোচনা থেকে পাওয়া তথ্যগুলি জাতীয় স্তরে জৈব গ্যাস কর্মসূচি আরও কার্যকর রূপায়ণে মন্ত্রককে সাহায্য করবে বলে মনে করা হচ্ছে।
সৌরবিদ্যুৎ ক্ষেত্রে গবেষণা ও উদ্ভাবন শীর্ষক এক ওয়েবিনার আয়োজিত হয় গত ১৬ এপ্রিল। মন্ত্রকের স্বশাসিত সংস্থা ন্যাশনাল ইন্সটিটিউট অফ সোলার এনার্জি – এই ওয়েবিনার আয়োজন করে। সৌরবিদ্যুৎ ক্ষেত্রে হালফিলের গবেষণা ও উদ্ভাবন তথা সৌরবিদ্যুৎ উৎপাদন সামগ্রীর বাণিজ্যিকীকরণের সুযোগ-সুবিধা নিয়ে ওয়েবিনারে আলোচনা হয়। প্রায় ২০০ জন এই ওয়েবিনারে যোগ দেন।
এদিকে আইআইটি বম্বে ন্যাশনাল সেন্টার ফর ফটোভোল্টিক রিসার্চ অ্যান্ড এডুকেশন শাখার পক্ষ থেকে ফটোভোল্টিক ক্ষেত্রে গবেষণা ও উন্নয়ন পরিকল্পনা ২০২৬ : সরকারের ভূমিকা – শীর্ষক এক কর্মশিবির আয়োজিত হয় গত ২৬ এপ্রিল। এ ধরনের কর্মশিবির আয়োজনের উদ্দেশ্য ছিল সরকারি-বেসরকারি অংশীদারিত্বের মাধ্যমে ফটোভোল্টিক ও উন্নয়ন ক্ষেত্রে অগ্রগতির লক্ষ্যে একযোগে কাজ করা, যাতে আগামী দশকে ভারতকে আত্মনির্ভর করে তোলা যায়। কর্মশিবিরে যোগ দেওয়া শিল্প সংস্থার প্রতিনিধিরা প্রযুক্তি এবং উদ্ভাবনের ক্ষেত্রে একযোগে কাজ করার সুযোগ ও সম্ভাবনা রয়েছে এমন দিকগুলি নিয়ে আলোচনা করেন।
মন্ত্রকের স্বশাসিত সংস্থা ন্যাশনাল ইন্সটিটিউট অফ বায়ো এনার্জি জার্মান সংস্থা আরইটেক সহযোগিতায় গত ৫ মে রাইস স্ট্র বায়োগ্যাস টেকনোলজি ও তার রূপায়ণ সংক্রান্ত বিষয়ে এক ওয়েবিনার আয়োজন করে। এই ওয়েবিনারে ভারত ও জার্মানীর ২০ জনেরও বেশি বিশেষজ্ঞ রাইস স্ট্র বায়োগ্যাস টেকনোলজির বিভিন্ন দিক নিয়ে আলোচনা করেন। এছাড়াও, দু’দেশের সহযোগিতার মাধ্যমে এ ধরনের প্রযুক্তির আদান-প্রদান ও আরও উন্নত পন্থা-পদ্ধতি উদ্ভাবনের বিষগুলি নিয়েও ওয়েবিনারে আলোচনা হয়েছে। বর্জ্য পদার্থ থেকে শক্তি উৎপাদনের ক্ষেত্রে মন্ত্রকের সাফল্যগুলি নিয়েও ওয়েবিনারে আলোচনা হয়।
CG/BD/SB
(Visitor Counter : 143
কেন্দ্রীয়মন্ত্রিসভা
মাদকপাচার ও এ জাতীয় অন্যান্য রাসায়নিক উপাদানের চোরাচালান রোধে ভারত ও সৌদি আরবের মধ্যে স্বাক্ষরিত সমঝোতাপত্রে মন্ত্রিসভার অনুমোদন
নয়াদিল্লি, ২৭নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারত ও সৌদি আরবের মধ্যে মাদক ও এ জাতীয় অন্যান্য রাসায়নিক উপাদানের চোরাচালান রোধে স্বাক্ষরিত সমঝোতাপত্রে কর্মপরবর্তী অনুমোদন দেওয়া হয়েছে।
এই সমঝোতাপত্র স্বাক্ষরের ফলে রাষ্ট্রসঙ্ঘের আন্তর্জাতিক মাদক নিয়ন্ত্রণ কনভেনশন অনুযায়ী, মাদক ও এ জাতীয় অন্যান্য রাসায়নিক উপাদানের চোরাচালান রোধে দুই দেশের মধ্যে সহযোগিতা আরও বৃদ্ধি পাবে।
সমঝোতাপত্র অনুযায়ী, মাদকসামগ্রী উৎপাদকদের চিহ্নিতকরণ, তাদের সন্দেহজনক গতিবিধির ওপর নজর রাখা, চোরাচালানের সঙ্গে যুক্ত ব্যক্তিদের ওপর নজরদারি সংক্রান্ত প্রয়োজনীয় তথ্য আদানপ্রদানের সংস্থান রয়েছে। এছাড়াও, মাদক চোরাচালান সংক্রান্ত অভিযোগে গ্রেপ্তার হওয়া চোরাচালানকারীদের আর্থিক লেনদেনের খতিয়ান সংক্রান্ত বিভিন্ন তথ্য আদানপ্রদানও সম্ভব হবে।
মাদক চোরাচালানের অভিযোগে গ্রেপ্তার উভয় দেশের নাগরিকদের বিভিন্ন তথ্য বিনিময়ের সংস্থান এই সমঝোতাপত্রে রয়েছে। এছাড়াও, অভিযুক্ত ব্যক্তি যাতে সংশ্লিষ্ট দেশের দূতাবাসের সহায়তা পেতে পারে সে বিষয়টিও সমঝোতাপত্রে উল্লেখ রয়েছে।
এছাড়াও, সমঝোতাপত্র অনুযায়ী মাদকের রাসায়নিক বিশ্লেষণ সংক্রান্ত তথ্য আদানপ্রদান, অবৈধ গবেষণাগার এবং এ ধরনের গবেষণাগারের সঙ্গে যুক্ত প্রযুক্তির ব্যবহার সম্পর্কিত বিষয়ে দুই দেশের মধ্যে তথ্য আদানপ্রদান সম্ভব হবে।
CG/BD/DM
(Visitor Counter : 57
জলসম্পদমন্ত্রক
অন্তর্দেশীয় জলপথে, কলকাতা – পাটনা ভারতের দ্বিতীয় কন্টেনার বাহিত পণ্য পরিবহণের কেন্দ্র হয়ে উঠছে
কলকাতা, ০৬ ডিসেম্বর, ২০১৮
ভারতের অভ্যন্তরীণ জলপথ পরিবহণের ক্ষেত্রে বিহারের রাজধানী পাটনা কন্টেনার বাহিত পণ্য পরিবহণের এক নতুন রেকর্ড করতে চলেছে। আগামী সপ্তাহে গঙ্গানদীর অন্তর্দেশীয় জলপথে কলকাতা থেকে আসা ১৬টি লরি পরিবাহিত পণ্যের সমতুল খাদ্যদ্রব্য পাটনার গাইঘাটে গিয়ে পৌঁছবে। বেসরকারি খাদ্য শিল্পের সঙ্গে জড়িত সংস্থা এই পণ্যদ্রব্য আজ  কলকাতার গার্ডেনরিচ থেকে পাটনার গাইঘাটের উদ্দেশে পাঠিয়েছে। ভারতের অভ্যন্তরীণ জলপথ কর্তৃপক্ষের এমভি আরএন টেগোর নামে পণ্যবাহী জলযানটি আজই পাটনার উদ্দেশে যাত্রা শুরু করেছে। গঙ্গা বক্ষে ৮১৫ কিলোমিটার দীর্ঘ জলপথ  অতিক্রম করে ৬-৭ দিনের মধ্যে এই পণ্যদ্রব্য পাটনায় পৌঁছবে বলে আশা করা হচ্ছে। এই পণ্যগুলি গাইঘাটে অভ্যন্তরীণ জলপথ কর্তৃপক্ষের ইন্টার-মোডাল টার্মিনালে খালাস করা হবে এবং সেখান থেকে অন্যত্র পাঠানোর জন্য ব্যবস্থা নেওয়া হবে।
কলকাতা – পাটনা অন্তর্দেশীয় জলপথটি পণ্য পরিবহণের জন্য খুলে দেওয়ার ফলে, এমনকি শুখা মরশুমে গঙ্গায় জলপ্রবাহ কম থাকা সত্ত্বেও, সারা বছর ধরে ১ নম্বর জাতীয় জলপথটিকে চালু রাখার ক্ষেত্রে ভারতের অভ্যন্তরীণ জলপথ কর্তৃপক্ষ  - এর অঙ্গীকার পূরণের উদ্যোগের প্রমাণ মিলেছে। এই ১ নম্বর জাতীয় জলপথটি কলকাতা থেকে পাটনার মধ্যে কন্টেনার বাহিত পণ্য চলাচলের নতুন পথ হিসাবে উঠে আসছে। অনুরূপভাবে, এই জাতীয় জলপথটিতে পাটনা থেকে বারানসীর মধ্যে কন্টেনার বাহিত পণ্য চলাচলের কাজ শুরু করার পরিকল্পনা নেওয়া হয়েছে।
উল্লেখ্য, গত ১২ নভেম্বর প্রধানমন্ত্রী শ্রী নরেন্দ্র মোদী কলকাতা থেকে বারানসীর মধ্যে কন্টেনার পরিবাহিত পণ্যদ্রব্যের প্রথম লটটি গ্রহণ করেন। কন্টেনার পরিবাহিত পণ্য চলাচলে বেশ কিছু অন্তর্নিহিত সুবিধা রয়েছে। এই পদ্ধতিতে পণ্য পরিবহণে ব্যয় তুলনামূলকভাবে কম, পণ্যদ্রব্যের অপচয় এবং পণ্য ওঠা-নামাও সুবিধাজনকভাবে করা যায়। এছাড়া, এই পদ্ধতিতে পণ্য পরিবহণ পরিবেশ-বান্ধবও বটে। সংশ্লিষ্ট অঞ্চলের আর্থিক বৃদ্ধি এবং কর্মসংস্থানের ক্ষেত্রেও এই ধরণের পণ্য পরিবহণের অবদান থাকে।
সরকার বিশ্ব ব্যাঙ্কের আর্থিক ও প্রযুক্তিগত সহায়তায় গঙ্গানদীর ওপর ‘জল মার্গ বিকাশ প্রকল্প’ – এর আওতায় ৫৩৬৯ কোটি টাকা ব্যয়ে হলদিয়া থেকে বারানসীর মধ্যে  জাতীয় জলপথ গড়ে তোলার উদ্যোগ নিয়েছে। এই জলপথটি সম্পূর্ণ হলে ১৫০০ – ২০০০ ডিডব্লিউটি পণ্য পরিবহণ ক্ষমতাসম্পন্ন জলযান চলাচল করতে পারবে।
SC/PB/SB
(Visitor Counter : 9